| Namtoksamlano nacionalinis parkas |
| --- |
| IUCN II kategorija (nacionalinis parkas) |
|   |
| **Vieta:** | Tailandas |
| 

Žemėlapis rodantis Namtoksamlano nacionalinis parkas vietą.Namtoksamlano nacionalinis parkas

  |
| **Koordinatės:** | 14°26′24″ š. pl. 100°57′38″ r. ilg.﻿ / ﻿14.44000°š. pl. 100.96056°r. ilg.﻿ / 14.44000; 100.96056Koordinatės: 14°26′24″ š. pl. 100°57′38″ r. ilg.﻿ / ﻿14.44000°š. pl. 100.96056°r. ilg.﻿ / 14.44000; 100.96056 |
| **Plotas:** | 44,57 km² |
| **Įkurtas:** | 1981 |

**Namtoksamlano nacionalinis parkas** (taj. อุทยานแห่งชาติน้ำตกสามหลั่น) Fraputthačajo (Phraphut Thachai) – nacionalinis parkas Tailando centre, Saraburio provincijoje. Parkas įkurtas 1981 m. rugsėjo 2 d. ir iki 2006 m. nacionalinis parkas vadinosi Khaosamlano (Khao Sam Lan) bei Fraputthačajo (Phraphut Thachai) vardais.

Vieta
-----

Parkas užima 44,57 km² ir apima Kaengkhojo (Kaeng Khoi), Nongkhe (Nong Khae), Vihandaengo (Wihan Daeng) ir Mueango (Mueang) apylinkes, 15 km į pietus nuo provincijos centro Saraburio.

Flora ir fauna
--------------

Namtoksamlano nacionaliniame parke vyrauja drėgni atogrąžų ir lapuočių miškai. Iš retų augalų parke sutinkama: kietavaisė ksilija (*Xylia xylocarpa*), stambiavaisis koralmedis (*Pterocarpus macrocarpus*), gumbuotasis sparnenis (*Dipterocarpus tuberculatus*), rudoji šorėja (*Shorea obtusa*), *Shorea siamensis*, kvapioji hopėja (*Hopea odorata*), *Afzelia xylocarpa*, didysis tikmedis (*Tectona grandis*), krausva (*Lagerstroemia calyculata*) ir daug bambukų.

Parke gyvena: šernai (*Sus scrofa*), Indijos muntjakai (*Muntiacus muntjak*), Malajiniai lokiai (*Helarctos malayanus*), Javiniai elniukai (*Tragulus javanicus*), šiaurinės kiauliauodegės makakos (*Macaca leonina*), ausytieji skujuočiai, *Tupaia belangeri* ir kt. sutinkama daug paukščių: Blanfordo bulbiuliai (*Pycnonotus blanfordi*), didžiosios krūmyninės gegutės (*Phaenicophaeus tristis*), rytinės šamos (*Copsychus saularis*), paprastosios pentinuotosios gegutės (*Centropus sinensis*), bankivinės vištos (*Gallus gallus*), rudosios medšarkės (*Lanius cristatus*), ilgauodegės medšarkės (*Lanius schach*), baltasturplės šamos (*Copsychus malabaricus*), javiniai kūdriniai garniai (*Ardeola speciosa*), rusvakepurės dirvinės timalijos (*Pellorneum ruficeps*) ir kt.

Įžymiausios vietos
------------------

* Samlano (Sam Lan) (14°26′15.0″ š. pl. 100°57′44.9″ r. ilg.﻿ / ﻿14.437500°š. pl. 100.962472°r. ilg.﻿ / 14.437500; 100.962472) ir Fohindato (Pho Hin Dat) kriokliai.

Išnašos
-------

1. ↑  Shorea siamensis Archyvuota kopija 2014-01-11 iš Wayback Machine projekto.
2. ↑  Afzelia xylocarpa Archyvuota kopija 2010-05-06 iš Wayback Machine projekto.
3. ↑  Tupaia belangeri Archyvuota kopija 2010-06-14 iš Wayback Machine projekto.
4. ↑  Pycnonotus blanfordi Archyvuota kopija 2014-01-12 iš Wayback Machine projekto.
5. ↑  Phaenicophaeus tristis Archyvuota kopija 2009-08-17 iš Wayback Machine projekto.
6. ↑  Lanius cristatus Archyvuota kopija 2009-08-17 iš Wayback Machine projekto.
7. ↑  Lanius schach Archyvuota kopija 2014-01-12 iš Wayback Machine projekto.
8. ↑  Pellorneum ruficeps Archyvuota kopija 2014-01-12 iš Wayback Machine projekto.

Nuorodos
--------

* Parko svetainė Archyvuota kopija 2013-05-23 iš Wayback Machine projekto.
* Tailando nacionaliniai parkai Archyvuota kopija 2013-05-23 iš Wayback Machine projekto.